**Ministru kabineta noteikumu projekta** **"Grozījums Ministru kabineta 2014.gada 23.septembra noteikumos Nr.571 "Noteikumi par darbības programmas "Uzņēmējdarbība un inovācijas" papildinājuma 2.1.1.2.aktivitātes "Atbalsts starptautiskās sadarbības projektiem zinātnē un tehnoloģijās" otro projektu iesniegumu atlases kārtu"" sākotnējās ietekmes novērtējuma ziņojums (anotācija)**

|  |  |
| --- | --- |
| **I.Tiesību akta projekta izstrādes nepieciešamība** | |
| 1. Pamatojums | Ministru kabineta noteikumu projekts "Grozījums Ministru kabineta 2014.gada 23.septembra noteikumos Nr.571 "Noteikumi par darbības programmas "Uzņēmējdarbība un inovācijas" papildinājuma 2.1.1.2.aktivitātes "Atbalsts starptautiskās sadarbības projektiem zinātnē un tehnoloģijās" otro projektu iesniegumu atlases kārtu"" (turpmāk– noteikumu projekts) sagatavots saskaņā ar:  1) Eiropas Savienības struktūrfondu un Kohēzijas fonda vadības likuma 18.panta 10.punktu;  2) Ministru kabineta 2014.gada 25.novembra sēdes protokollēmuma (protokols Nr.65 81.§) 4.punktu. |
| 2. Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Ministru kabineta 2014.gada 25.novembra sēdes protokollēmuma (prot. Nr.65 81.§) 4.punktu tika noteikts: “Pieņemt zināšanai, ka Darbības programmas “Uzņēmējdarbība un inovācijas” Izglītības un zinātnes ministrijas pārziņā esošajās aktivitātēs ir vēl pieejams ERAF finansējums 1 099 758,07 EUR apmērā, kuru Izglītības un zinātnes ministrija rosina novirzīt ar zinātnisko institūciju izcilības attīstību saistīto darbību finansēšanai 2.1.1.3.3.apakšaktivitātes projektu ietvaros. Par papildu finansējuma piešķiršanu lemt pēc 2014.gada 12.decembra, kad būs zināms izdevumu apjoms, kas iesniegts Valsts kasē, lai nodrošinātu Eiropas Komisijā noteikto minimāli deklarējamo izdevumu apjomu 2014.gadā darbības programmā “Uzņēmējdarbība un inovācijas”. Saskaņā ar Padomes regulas Nr.1083/2006 93.pantu Eiropas Komisija var piemērot automātisko saistību atcelšanu jebkurai darbības programmas summas daļai, ja saskaņā ar noteikto grafiku konkrētajā kalendārajā gadā netiek iesniegti avansa vai starpposma maksājumi noteiktā apjomā.”  Vienlaikus ar Ministru prezidentes 2014.gada 11.decembra rezolūciju Nr.05/TA-2759/15315, 2014-MK.PROT-65#81 izglītības un zinātnes ministrei un finanšu ministram tika uzdots: „Lūdzu iepazīties un ņemt vērā Latvijas Organiskās sintēzes institūta 2014.gada 2.decembra vēstulē Nr.1.1.-14/630 minēto un izpildot Ministru kabineta 2014.gada 25.novembra sēdes protokola Nr.65 81.§ 4.punktā doto uzdevumu, lūdzu nodrošināt, ka papildus rastais finansējums tiek novirzīts augsti novērtēto zinātnisko institūciju izcilības stiprināšanas pasākumiem, nepieļaujot finansējuma novirzīšanu citiem mērķiem.”  2.1.1.2.aktivitātes „Atbalsts starptautiskās sadarbības projektiem zinātnē un tehnoloģijās” (turpmāk– 2.1.1.2. aktivitāte) otrās projektu iesniegumu atlases kārtas ietvaros uzsākta atklāta projektu iesniegumu atlase. Projektu iesniegumu iesniegšanas termiņš bija 2014.gada 29.decembris. Līdz 2015.gada 7.janvārim Izglītības un zinātnes ministrijā iesniegti (personīgi, elektroniska dokumenta formā vai nosūtot pa pastu) 18 projektu iesniegumi par kopējo Eiropas Reģionālās attīstības fonda (turpmāk – ERAF) finansējumu 1 298 182 *euro.*  Saskaņā ar Ministru kabineta 2014.gada 23.septembra noteikumu Nr.571 "Noteikumi par darbības programmas "Uzņēmējdarbība un inovācijas" papildinājuma 2.1.1.2.aktivitātes "Atbalsts starptautiskās sadarbības projektiem zinātnē un tehnoloģijās" otro projektu iesniegumu atlases kārtu"" (turpmāk– noteikumi Nr.571) 9.punktu kopējais 2.1.1.2.aktivitātes otrās projektu iesniegumu atlases kārtas ietvaros pieejamais ERAF finansējums ir 2 156 212 *euro*. Līdz ar to uz doto brīdi 2.1.1.2.aktivitātes otrās kārtas ietvaros ir izveidojies ERAF atlikums 858 030 *euro* apmērā.  Koalīcijas partneru darba grupas par Eiropas Savienības struktūrfondu un Kohēzijas fonda jautājumiem sēdē 2015.gada 7.janvārī atbalstīta papildu ERAF finansējuma piešķiršana 2.1.1.3.3.apakšaktivitātes "Zinātnisko institūciju institucionālās kapacitātes attīstība" (turpmāk– 2.1.1.3.3.apakšaktivitāte) projektu īstenošanai 1 957 788 *euro* apmērā, ko veido:   1. 2.1.1.1.aktivitātes "Atbalsts zinātnei un pētniecībai" trešās kārtas ERAF finansējuma atlikums 1 099 758 *euro*; 2. 2.1.1.2.aktivitātes otrās kārtas ERAF finansējuma atlikums 858 030 *euro.*   Ievērojot iepriekš minēto un, lai nodrošinātu 2.1.1.pasākuma “Zinātne, pētniecība un attīstība” ietvaros pieejamā finansējuma izlietojumu pilnā apmērā, Izglītības un zinātnes ministrija ir ierosinājusi veikt grozījumus darbības programmas „Uzņēmējdarbība un inovācijas” papildinājumā (turpmāk – 2.DPP) – proti, līdz 2015.gada 7.janvārim 2.1.1.pasākuma “Zinātne, pētniecība un attīstība” ietvaros pieejamo ERAF finansējuma atlikumu 1 957 788 *euro* apmērā novirzīt 2.1.1.3.3.apakšaktivitātes projektu īstenošanai, to paredzot zinātniskās izcilības attīstības atbalstam. Grozījumu 2.DPP rezultātā 2.1.1.3.3.apakšaktivitātei pieejamais ERAF finansējums tiek palielināts no 9 911 645 *euro* līdz11 869 433 *euro*.  Attiecīgi grozījumi par ERAF finansējuma 858 030 *euro* apmērā pārdali no 2.1.1.2.aktivitātes otrās projektu iesniegumu atlases kārtas uz 2.1.1.3.3.apakšaktivitāti nepieciešami arī noteikumos Nr. 571.  Ievērojot iepriekš minēto, noteikumu projekts paredz precizēt noteikumu Nr.571 9.punktu, samazinot 2.1.1.2.aktivitātes otrās kārtas ietvaros pieejamā ERAF finansējuma apmēru no 2 156 212 *euro* uz 1 298 182 *euro*. |
| 3. Projekta izstrādē iesaistītās institūcijas | Izglītības un zinātnes ministrija. |
| 4. Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Zinātniskās institūcijas, kas atbilst pētniecības organizācijas definīcijai un ir reģistrētas zinātnisko institūciju reģistrā – zinātniskie institūti (atvasināta publiska persona, publiska aģentūra vai privāto tiesību juridiskā persona) vai augstskolas, zinātniskais personāls – atbilstoši zinātnisko darbību reglamentējošiem normatīvajiem aktiem ievēlētie un Latvijas Zinātņu akadēmijas zinātniskā personāla datubāzē iekļautie vadošie pētnieki, pētnieki un zinātniskie asistenti. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |  |
| --- | --- |
| **IV. Tiesību akta projekta ietekme uz spēkā esošo tiesību normu sistēmu** | |
| 1. Nepieciešamie saistītie tiesību aktu projekti | Lai nodrošinātu ERAF finansējuma 858 030 *euro* apmērā pārdali no 2.1.1.2.aktivitātes otrās projektu iesniegumu atlases kārtas uz 2.1.1.3.3.apakšaktivitāti, nepieciešami grozījumi šādos tiesību aktos:   1. darbības programmas „Uzņēmējdarbība un inovācijas” papildinājumā; 2. Ministru kabineta 2014.gada 25.novembra noteikumos Nr.729 “Noteikumi par darbības programmas ”Uzņēmējdarbība un inovācijas” papildinājuma 2.1.1.3.3.apakšaktivitāti “Zinātnisko institūciju institucionālās kapacitātes attīstība””. |
| 2. Atbildīgā institūcija | Izglītības un zinātnes ministrija. |
| 3. Cita informācija | Grozījumi darbības programmas „Uzņēmējdarbība un inovācijas” papildinājumā tiks virzīti iesniegšanai Ministru kabineta sēdē vienlaikus ar noteikumu projektu vai pirms to pieņemšanas Ministru kabinetā.  Grozījumi Ministru kabineta 2014.gada 25.novembra noteikumos Nr.729 “Noteikumi par darbības programmas ”Uzņēmējdarbība un inovācijas” papildinājuma 2.1.1.3.3.apakšaktivitāti “Zinātnisko institūciju institucionālās kapacitātes attīstība”” tiks virzīti iesniegšanai Ministru kabineta sēdē vienlaikus ar noteikumu projektu. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Izglītības un zinātnes ministrija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Netiek paplašinātas vai sašaurinātas esošo institūciju funkcijas, kā arī nav nepieciešams veidot jaunas institūcijas, likvidēt vai reorganizēt esošās institūcijas. Noteikumu projekta izpilde neietekmēs institūcijas cilvēkresursus. |
| 3. | Cita informācija | Nav. |

**Anotācijas III, V un VI sadaļa - projekts šīs jomas neskar.**

Izglītības un zinātnes ministre M.Seile

Vizē:

Valsts sekretāra vietniece –

Izglītības departamenta direktore,

valsts sekretāra pienākumu izpildītāja E.Papule

12.01.2015. 10:23

980

I.Kalva

67047941, [inese.kalva@izm.gov.lv](mailto:inese.kalva@izm.gov.lv)